ઉલ્લેખનીય છે કે સપ્ટેમ્બરના આરંભમાં IL&FS ગ્રુપની કંપની સિડબીની ટૂંકા ગાળાની 1000 કરોડ રૂપિયાની લોન પરત ચૂકવવામાં નિષ્ફળ ગયા બાદ ઈન્ફ્રાસ્ટ્રક્ચર ક્ષેત્રને ફંડિંગ કરતી NBFC કંપનીઓમાં ગભરાટનો માહોલ ઊભો થઈ ગયો હતો, જે ત્યારબાદ સરકારના કેટલાક પગલાંથી ઓછો થયો હતો. પરંતુ શુક્રવારે રિઝર્વ બેન્કે આ સેક્ટરને વધુ રાહત આપી છતાં મોટા ભાગના એનબીએફસી શેરોમાં મોટા કડાકા બોલી ગયા હતા, જે દર્શાવે છે કે આ કટોકટી જલદી હળવી થાય તેમ લાગતું નથી.